বাইডু বাইকে
বাইডু বাইকে ( /ˈbaɪduː ˈbaɪkə/ ; চীনা: 百度百科; ফিনিন: Bǎidù Bǎikē; আক্ষরিক: "বাইডু বিশ্বকোষ") চীনা প্রযুক্তি সংস্থা বাইডুর মালিকানাধীন একটি চীনাভাষার সহযোগী অনলাইন এনসাইক্লোপিডিয়া । এটি ২০০৬ সালের এপ্রিলে চালু হয়েছিল। ২০ দিন পরে এতে ৩০০,০০০ এরও বেশি নিবন্ধিত ব্যবহারকারী এবং ১০০,০০০ এরও বেশি নিবন্ধ হয়ে যায়, যা চীনা উইকিপিডিয়ার নিবন্ধ সংখ্যা ছাড়িয়ে যাায়। নভেম্বর ২০১৯-এর হিসাব অনুযায়ী[হালনাগাদ],এতে ১৬ মিলিয়ন নিবন্ধ এবং ৬.৯ মিলিয়নেরও বেশি সম্পাদক রয়েছে। বিশ্বকোষের সমালোচকরা মন্তব্য করেছেন যে এটি চীনা সরকারের প্রয়োজনীয়তা অনুসারে এর বিষয়বস্তুকে সেন্সর করে।